પોલીસ અધિકારી મારી સામે જોતા રહ્યા તેમણે ખીસ્સામાં હાથ નાખી એક હજાર રૂપિયા બહાર કાઢયા અને મને કહ્યુ મને એક હજાર રૂપિયા જેટલી આત્મકથા આવે તે આપો, મેં તેમને એક હજાર રૂપિયાનું બીલ આપ્યુ તેમણે કહ્યુ મારે માટે એક આત્મકથા બસ છે, બાકીની આત્મકથા તમે બીજા લોકોને આપજો, મને આ યુવાન પોલીસ અધિકારીને મળી લાગ્યુુ કે ગુજરાતે ગાંધીને ઓળખવામાં અને ગાંધી ભણાવવામાં ભલે મોડુ કર્યુ પણ ગાંધી આટલો જલદી ભુલાય તેમ નથી, આ ખાખીધારી યુવાન પોલીસ અધિકારીને ગાંધી અને ગાંધીની ખાદી સાથે કોઈ નિસ્બત ન્હોતી, છતાં તેની અંદર રહેલો ગાંધી તેની સારપને બહાર લાવી રહ્યો હતો, આપણે હમણાં ગાંધીની ૧૫૦મી જન્મ જયંતિ ઉજવી રહ્યા છીએ દેશભરમાં ગાંધીની જયંતિના નામે વિવિધ કાર્યક્રમો થઈ રહ્યા છે, પણ ખાસ કરી ગુજરાતમાં ગાંધી એક સરકારી કાર્યક્રમ બની રહી ગયા છે, ગાંધી સાહિત્યનું પ્રસિધ્ધ કરવાનું કામ કરતા નવજીવન પાસે વિવિધ રાજય સરકારો દરેક વર્ષે ગાંધીની આત્મકથા સહિત વિવિધ સાહિત્ય ખરીદી પોતાના રાજયના વિધ્યાર્થીઓને આપે છે,